b'\n_START_ARTICLE_\nHoward Carter\n_START_SECTION_\n\xc5\xbdivljenjepis\n_START_PARAGRAPH_\nCarter je svoje egiptolo\xc5\xa1ko udejstvovanje za\xc4\x8del kot prepisovalec in prerisovalec starih stenskih napisov. Kasneje je v slu\xc5\xbebi lorda Carnarvona po dolgem in napornem iskanju leta 1922 odkril grobnico faraona Tutankamona, sprva Tutankatona (imenovanega po bogu Atonu, ki so ga ukinili po Nefretetini smrti). Ta najdba je bila zelo pomembna, saj je bila Tutankamonovova grobnica ena izmed redkih, ki je bila izjemno bogata z zakladi. \xc4\x8cude\xc5\xbe je bil, da je bila ta grobnica \xc5\xa1e vedno neizropana in polna vseh zakladov, ki so 3000 let stali v sobi in \xc4\x8dakali na faraonovo posmrtno \xc5\xbeivljenje._NEWLINE_Umrl je od limfoma (vrsta raka) v Kensingtonu (London), ko je bil star 64 let. Arheologova naravna smrt tako dolgo po odkritju grobnice izpodbija mit o\xc2\xa0\xc2\xbbfaraonovem prekletstvu\xc2\xab, ki je v letih po odkritju vzbujal domi\xc5\xa1ljijo mnogih.'